Ο **Λουίτζι «Τζίτζι» Ντατόμε** (ιταλικά: Luigi "Gigi" Datome) (γενν. 27 Νοεμβρίου 1987) είναι Ιταλός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για την Ολίμπια Μιλάνο. Ο Ντατόμε επιλέχθηκε στην Δεύτερη Ομάδα της Ευρωλίγκα το 2016.

Σταδιοδρομία σε συλλόγους
-------------------------

### Πρώτα χρόνια

Γεννημένος στη Μοντεμπελλούνα από Σαρδηνούς γονείς από την Όλμπια, ο Ντατόμε μετακόμισε στην Όλμπια στη Σαρδηνία, όπου ξεκίνησε να παίζει καλαθοσφαίριση ως νέος. Εντάχθηκε στην Μοντεπάσκι Σιένα της Σέριε Α το 2003. Έπαιξε τρεισήμισι σεζόν για τη Σιένα, προτού ενταχθεί στην Σκαφάτι Μπάσκετ το Φεβρουάριο του 2007.

### Βίρτους Ρόμα (2008–2013)

Το 2008, ο Ντατόμε υπέγραψε με τη Βίρτους Ρόμα, όπου κέρδισε το βραβείο του Καλύτερου Παίκτη κάτω των 22 ετών του πρωταθλήματος για τη σεζόν 2008–09. Τη σεζόν 2012–13, αναδείχθηκε Πολυτιμότερος Παίκτης του Πρωταθλήματος Ιταλίας, έχοντας κατά μέσο όρο 16,4 πόντους και 5,6 ριμπάουντ ανά αγώνα.

### Ντιτρόιτ Πίστονς (2013–2015)

Στις 16 Ιουλίου 2013, ο Ντατόμε υπέγραψε διετές συμβόλαιο 3,5 εκατομμυρίων δολαρίων με τους Ντιτρόιτ Πίστονς. Στις 23 Δεκεμβρίου 2013, σημείωσε 13 πόντους σε μια νίκη με 115–92 επί των Κλίβελαντ Καβαλίερς.

Στις 14 Ιανουαρίου 2015, ο Ντατόμε στάλθηκε από τους Πίστονς στους Γκραντ Ράπιντς Ντράιβ της NBA Development League. Στις 20 Ιανουαρίου, ανακλήθηκε από τους Πίστονς.

### Μπόστον Σέλτικς (2015)

Στις 19 Φεβρουαρίου 2015, ο Ντατόμε στάλθηκε, μαζί με τον Γιόνας Τζερέμπκο, στους Μπόστον Σέλτικς, σε αντάλλαγμα για τον Τεϊσόν Πρινς. Στις 15 Απριλίου, στον τελευταίο αγώνα της κανονικής περιόδου των Σέλτικς, ξεκίνησε για πρώτη φορά στην καριέρα του στο NBA στην αρχική πεντάδα, όπου ο Ντατόμε σημείωσε 22 πόντους (ρεκόρ καριέρας), οδηγώντας τους Σέλτικς σε μια οριακή νίκη επί των Μιλγουόκι Μπακς.

### Φενέρμπαχτσε (2015–2020)

Στις 14 Ιουλίου 2015, ο Ντατόμε υπέγραψε διετές συμβόλαιο με την τουρκική Φενέρμπαχτσε. Στην πρώτη του σεζόν με την ομάδα, ο Ντατόμε κέρδισε το Κύπελλο Τουρκίας με μια νίκη 67–65 επί της Νταρουσσάφακα. Η Φενέρμπαχτσε έφτασε επίσης στον τελικό του Φάιναλ Φορ της Ευρωλίγκα 2015-16, αλλά δεν κατάφερε να κερδίσει τον τίτλο, καθώς έχασε με 96-101 στην παράταση από την ΤΣΣΚΑ Μόσχας. Σε 29 αγώνες της Ευρωλίγκα, είχε μέσο όρο 12,4 πόντους και 4,4 ριμπάουντ ανά αγώνα. Στο τέλος της σεζόν, η Φενέρμπαχτσε κατέκτησε και το Πρωτάθλημα Τουρκίας.

Ο Ντατόμε κέρδισε την Ευρωλίγκα 2016-17 με τη Φενέρμπαχτσε, κερδίζοντας στον τελικό του Φάιναλ Φορ τον Ολυμπιακό, με 80-64.

Στις 5 Ιουλίου 2017, ο Ντατόμε υπέγραψε τριετή επέκταση συμβολαίου με τη Φενέρμπαχτσε. Στην Ευρωλίγκα 2017-18, η Φενέρμπαχτσε κατάφερε να φτάσει στο Φάιναλ Φορ, την τέταρτη συνεχόμενη εμφάνισή της σε Φάιναλ Φορ. Τελικά, έχασε από τη Ρεάλ Μαδρίτης με 80–85 στον τελικό. Σε 35 αγώνες της Ευρωλίγκα, είχε μέσο όρο 9,6 πόντους, 3,4 ριμπάουντ και 1,1 ασίστ ανά αγώνα.

Στις 2 Ιουλίου 2019, ο Ντατόμε υπέγραψε άλλη μια επέκταση συμβολαίου με τον τουρκικό σύλλογο μέχρι τη σεζόν 2021-22. Στις 30 Ιουνίου 2020, ο Ντατόμε αποχώρησε από το σύλλογο μετά από πέντε αρκετά επιτυχημένες σεζόν.

### Ολίμπια Μιλάνο (2020–σήμερα)

Στις 30 Ιουνίου 2020, ο Ντατόμε υπέγραψε με την Ολίμπια Μιλάνο.

Στατιστικά σταδιοδρομία στο NBA
-------------------------------

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2013–14 | Ντιτρόιτ | **34** | 0 | 7.0 | .351 | .179 | .800 | **1.4** | .3 | .2 | .0 | 2.4 |
| 2014–15 | Ντιτρόιτ | 3 | 0 | 5.7 | .417 | .250 | .000 | 1.3 | **.7** | **.3** | .0 | 3.7 |
| 2014–15 | Μπόστον | 18 | **1** | **10.7** | **.494** | **.472** | **1.000** | **1.4** | .4 | .1 | **.4** | **5.2** |
| Σταδιοδρομία | 55 | 1 | 8.1 | .414 | .361 | .818 | 1.4 | .4 | .1 | .1 | 3.4 |

### Πλέι οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2015 | Μπόστον | 3 | 0 | 4.7 | .333 | .000 | .000 | .3 | .3 | .0 | .0 | 1.3 |
| Σταδιοδρομία | 3 | 0 | 4.7 | .333 | .000 | .000 | .3 | .3 | .0 | .0 | 1.3 |

Εθνική ομάδα
------------

Ο Ντατόμε έπαιξε με την Εθνική Ιταλίας στο Ευρωμπάσκετ του 2007, του 2011 και του 2013. Ήταν επίσης μέλος της Ιταλίας στο Ευρωμπάσκετ 2015, όπου, ωστόσο, μετά τον τραυματισμό ενός μυός κατά τη διάρκεια του δεύτερου αγώνα της Ιταλίας στη διοργάνωση, εναντίον της Ισλανδίας, αποκλείστηκε από το το υπόλοιπο της διοργάνωσης, στο Ευρωμπάσκετ 2017 και στο Ευρωμπάσκετ 2022.

Ο Ντατόμε εκπροσώπησε επίσης την Ιταλία στο Προολυμπιακό τουρνουά καλαθοσφαίρισης του 2016 στο Τορίνο.

Παραπομπές
----------

1. ↑  *RealGM*. 2436. Ανακτήθηκε στις 4  Απριλίου 2022.
2. ↑  Farrell, Perry (14 Ιουλίου 2013). «Italian League MVP Luigi Datome will help Pistons' versatility». *freep.com*. Αρχειοθετήθηκε από το πρωτότυπο στις 23 Νοεμβρίου 2015. Ανακτήθηκε στις 3 Αυγούστου 2013.
3. ↑  «Detroit Pistons Sign Forward Luigi Datome». *NBA.com*. Turner Sports Interactive, Inc. 16 Ιουλίου 2013. Ανακτήθηκε στις 16 Ιουλίου 2013.
4. ↑  Harper, Zach (9 Ιουλίου 2013). «Report: Pistons, Luigi Datome agree to two-year, $3.5 million deal». *CBSSports.com*. Ανακτήθηκε στις 15 Δεκεμβρίου 2014.
5. ↑  «Notebooks: Pistons 115, Cavaliers 92». *NBA.com*. Turner Sports Interactive, Inc. 23 Δεκεμβρίου 2013. Ανακτήθηκε στις 15 Δεκεμβρίου 2014.
6. ↑  «Pistons send Dinwiddie, Datome to Grand Rapids». *The Detroit News*. 14 January 2015.. Ανακτήθηκε στις 14 January 2015.
7. ↑  «Pistons recall Dinwiddie, Datome from D-League». *NBA.com*. Turner Sports Interactive, Inc. 20 Ιανουαρίου 2015. Αρχειοθετήθηκε από το πρωτότυπο στις 25 Ιανουαρίου 2016. Ανακτήθηκε στις 20 Ιανουαρίου 2015.
8. ↑  «Celtics Acquire Thomas From Phoenix». *NBA.com*. 19 Φεβρουαρίου 2015. Ανακτήθηκε στις 19 Φεβρουαρίου 2015.
9. ↑  «Celtics win 6th straight, beat Bucks 105-100». *NBA.com*. Αρχειοθετήθηκε από το πρωτότυπο στις 30 Οκτωβρίου 2015. Ανακτήθηκε στις 7 Ιουλίου 2015.
10. ↑  «Fenerbahce Ulker Signed Luigi Datome». *Fenerbahce.org*. 14 July 2015.. Ανακτήθηκε στις 14 July 2015.
11. ↑  «CSKA Moscow claims its seventh Euroleague crown after OT thriller». *euroleague.net*. Ανακτήθηκε στις 9 Σεπτεμβρίου 2016.
12. ↑  «Champs re-sign Datome to three-year deal». *Euroleague.net*. 5 July 2017.. Ανακτήθηκε στις 5 July 2017.
13. ↑  «Real Madrid is 2018 EuroLeague champion». *euroleague.net*. 20 May 2018.. Ανακτήθηκε στις 20 May 2018.
14. ↑  «"Happy to restart from this club": Olimpia and Milano welcome Gigi Datome» (στα αγγλικά). *Sportando*. 30 June 2020.. Ανακτήθηκε στις 30 June 2020.
15. ↑  Luigi DATOME (ITA) participated in 15 FIBA / FIBA Zones events.
16. ↑  «Italy take their dream roster to Berlin». *FIBAEurope.com*. 2 Σεπτεμβρίου 2015. Ανακτήθηκε στις 2 Σεπτεμβρίου 2015.
17. ↑  «Problems pile on for Italy». *EuroBasket2015.org*. 7 Σεπτεμβρίου 2015. Αρχειοθετήθηκε από το πρωτότυπο στις 26 Ιανουαρίου 2016. Ανακτήθηκε στις 7 Σεπτεμβρίου 2015.
18. 1 2  «Luigi Datome - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λουίτζι Ντατόμε** |

* (Αγγλικά) Προφίλ Luigi Datome στον ιστότοπο της FIBA
* Λουίτζι Ντατόμε στο draftexpress.com
* Λουίτζι Ντατόμε στο eurobasket.com
* Λουίτζι Ντατόμε στο euroleague.net
* Λουίτζι Ντατόμε στο fibaeurope.com
* Λουίτζι Ντατόμε Αρχειοθετήθηκε 2015-07-16 στο Wayback Machine. στο legabasket.it (ιταλικά)
* Λουίτζι Ντατόμε στο tblstat.net
* Λουίτζι Ντατόμε στο fiba.basketball
* Λουίτζι Ντατόμε, επίσημος λογαριασμός στο Twitter.